টম মুডি
টমাস ম্যাসন মুডি (ইংরেজি: Tom Moody; জন্ম: ২ অক্টোবর, ১৯৬৫) অ্যাডিলেডে জন্মগ্রহণকারী সাবেক অস্ট্রেলীয় আন্তর্জাতিক ক্রিকেট তারকা। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ব্যাটসম্যান হিসেবে থাকলেও ডানহাতে মিডিয়াম বোলিংয়েও পারদর্শিতা দেখিয়েছেন। এছাড়াও তিনি শ্রীলঙ্কা ক্রিকেট দলে কোচের দায়িত্ব পালন করেন। শাইন ডাকনামে পরিচিত টমাস মুডি বর্তমানে ইন্ডিয়ান প্রিমিয়ার লীগে সানরাইজার্স হায়দ্রাবাদের কোচের দায়িত্বে রয়েছেন।